Taalgebruik: eventueel | Maroela Media
Hier is nog 'n valse vriend, want eventueel beteken na regte nie "eventually" of dan "uiteindelik" nie, maar wel "wat moont­lik kan gebeur of voorkom; gebeurlik; moont­lik; moontlikerwys", soos die WAT dit stel.
Die woord kan as 'n byvoeglike naamwoord gebruik word, byvoorbeeld Sy sal 'n eventuele benoeming as kandidaat aanvaar, of as bywoord van modaliteit, byvoorbeeld As die gas­spreker eventueel nie opdaag nie, sal die voorsitter maar 'n toespraak hou.
Hierdie gebruik, wat deel van ons Nederlandse erfgoed is, is egter nie meer baie algemeen nie, en die anglisistiese gebruik in die betekenis van "uit­eindelik" het so posgevat dat dit waarskynlik nie meer gekeer kan word nie.